62022CO0204_INF
Rješenje Suda (deveto vijeće) od 22. prosinca 2022. –Úrad pre dohľad nad zdravotnou starostlivosťou i dr.
(predmet C-204/22)
„Zahtjev za prethodnu odluku – Članak 53. stavak 2. Poslovnika Suda – Članak 267. UFEU-a – Pojam ‚sud’ – Strukturni i funkcionalni kriteriji – Obavljanje pravosudnih ili upravnih funkcija – Obveza suradnje tijela koje upućuje zahtjev za prethodnu odluku – Direktive 89/665/EEZ i 2014/24/EU – Javna nabava – Nacionalno tijelo za nadzor postupaka javne nabave – Ovlast postupanja po službenoj dužnosti – Ovlast sankcioniranja – Odluke protiv kojih se može podnijeti pravni lijek pred sudom – Nepostojanje spora pred tijelom koje upućuje zahtjev za prethodnu odluku – Očita nedopuštenost zahtjeva za prethodnu odluku”
1.
Prethodna pitanja – Pokretanje postupka pred Sudom – Pojam „suda države članice” u smislu članka 267. UFEU-a – Pojam – Utvrđenje na temelju strukturnih i funkcionalnih kriterija – Zahtjev za prethodnu odluku koji je uputio Úrad pre verejné obstarávanie (Tijelo za nadzor javnih nabava, Slovačka) – Tijelo koje obavlja zadaće upravne, a ne sudske prirode – Isključenost
(čl. 267. UFEU-a)
(t. 44.-51., 60.-61., 67., 68., 72.-76. i izreka)
2.
Prethodna pitanja – Dopuštenost – Nužnost dostavljanja Sudu zadovoljavajućih objašnjenja o činjeničnom i pravnom kontekstu – Opseg obveze – Tijelo koje je uputilo zahtjev koje ima različite funkcije – Nužnost dostavljanja Sudu pojedinosti o tome ima li tijelo koje je uputilo zahtjev svojstvo nacionalnog suda
(čl. 267. UFEU-a; Poslovnik Suda, čl. 94.)
(t. 54.-57.)
Izreka
Zahtjev za prethodnu odluku koji je uputio Úrad pre verejné obstarávanie (Tijelo za nadzor javnih nabava, Slovačka), odlukom od 16. ožujka 2022., očito je nedopušten.